techiaith/cofnodycynulliad_en-cy huggingface dataset:
English: Thank you, and can I send my deepest sympathies to Mohammad Asghar's friends and family? It's a terrible time at the moment. I've heard many, many stories of people I work with losing loved ones. It is a tragic period, and it is very painful for those who are financially stretched. That is precisely what the discretionary assistance fund was set up to help people with - people who cannot afford to make ends meet in ordinary times, but in this period, of course, it is especially difficult. I know the First Minister took questions earlier today regarding the costs associated with the loss of life for families. I think it's important to note that the DAF is probably the most suitable channel of support for individuals in that position. And, then, with regard to the standard letter that is being issued, I'm afraid that standard letters are being issued because of the speed of response that's required right now, and the need to minimise administration and bureaucracy, so that we can ensure that as many people as possible in the development bank and Business Wales, and Welsh Government and so forth, are actually at the front line administering and delivering grants and financial support. Criteria for support should be very, very transparent to everybody now, whether it's through the development bank, or whether it's online, provided by Business Wales, through the coronavirus portal. I would urge you, and any businesses that approach you, to first of all look at the criteria that is published online, and if there are then subsequent questions that need to be answered, then please do e-mail me.
Welsh: Diolch, ac a gaf fi estyn fy nghydymdeimlad dwysaf â theulu a ffrindiau Mohammad Asghar? Mae'n amser ofnadwy ar hyn o bryd. Clywais lawer iawn o straeon am bobl rwy'n gweithio gyda hwy'n colli anwyliaid. Mae'n gyfnod trasig, ac mae'n boenus iawn i'r rhai sydd dan bwysau ariannol. Dyna'n union beth y cafodd y gronfa cymorth dewisol ei sefydlu i helpu pobl ag ef - pobl na allant fforddio cael deupen llinyn ynghyd mewn cyfnod arferol, ond wrth gwrs, mae'n arbennig o anodd ar yr adeg hon. Gwn fod y Prif Weinidog wedi cymryd cwestiynau'n gynharach heddiw ynglŷn â'r costau sy'n gysylltiedig â cholli bywyd i deuluoedd. Credaf ei bod yn bwysig nodi ei bod yn debygol mai'r gronfa cymorth dewisol yw'r sianel gymorth fwyaf addas i unigolion yn y sefyllfa honno. Ac felly, o ran y llythyr safonol sy'n cael ei anfon, mae arnaf ofn fod llythyrau safonol yn cael eu hanfon oherwydd cyflymder yr ymateb sydd ei angen ar hyn o bryd, a'r angen i leihau gweinyddiaeth a biwrocratiaeth, fel y gallwn sicrhau bod cynifer o bobl â phosibl yn y banc datblygu a Busnes Cymru, a Llywodraeth Cymru ac ati ar y rheng flaen yn gweinyddu ac yn darparu grantiau a chymorth ariannol. Dylai meini prawf ar gyfer cymorth fod yn dryloyw iawn i bawb yn awr, boed drwy'r banc datblygu, neu ar-lein, wedi'u darparu gan Busnes Cymru drwy'r porth coronafeirws. Hoffwn eich annog chi, ac unrhyw fusnesau sy'n dod atoch, i edrych yn gyntaf ar y meini prawf a gyhoeddir ar-lein, ac os oes cwestiynau dilynol y mae angen eu hateb, anfonwch e-bost ataf os gwelwch yn dda.
English: Can I thank Dawn Bowden for raising a concern that a number of politicians have also flagged up with me? You're absolutely right, Dawn, that, in some respects, some insurers are trying to find any way possible to avoid paying out on claims. That's not acceptable, and you're right that Ministers are speaking with the ABI - the Association of British Insurers - this afternoon. That discussion began about 30 minutes ago. I was meant to be part of it, and I've asked my colleague, Jeremy Miles, to chair it. We will report back to Members on the outcome of that discussion. But if there are any cases that need to be highlighted to Government, there is a specific business COVID-19 e-mail that I'd urge Members to pass on to businesses. It is, quite simply: business.covid-19@gov.wales. And you're right that businesses, particularly in the events sector, are finding that their insurance policies were not detailed enough, that they didn't get sufficient cover to ensure that they could apply for a successful claim in the event of a pandemic of this type. The problem that I personally have with insurance businesses in this regard is that, sometimes, the small print is too small to be read, and some glaring holes that should be flagged up with customers as they are purchasing their insurance policies are not highlighted to them. I think there is a role in the insurance industry to offer more transparent means of sharing vital information with their customers.
Welsh: A gaf fi ddiolch i Dawn Bowden am nodi pryder y mae nifer o wleidyddion wedi tynnu fy sylw ato hefyd? Rydych chi'n llygad eich lle, Dawn, fod rhai yswirwyr, i ryw raddau, yn ceisio dod o hyd i unrhyw ffordd bosibl o osgoi talu hawliadau. Nid yw hynny'n dderbyniol, ac rydych chi'n iawn fod Gweinidogion yn siarad â'r ABI - Cymdeithas Yswirwyr Prydain - y prynhawn yma. Dechreuodd y drafodaeth honno tua 30 munud yn ôl. Roeddwn i fod yn rhan ohoni, ac rwyf wedi gofyn i fy nghyd-Aelod, Jeremy Miles, ei chadeirio. Byddwn yn adrodd yn ôl i'r Aelodau ar ganlyniad y drafodaeth honno. Ond os oes unrhyw achosion sydd angen eu hamlygu i'r Llywodraeth, ceir cyfeiriad e-bost busnes penodol ar gyfer COVID-19 y byddwn yn annog yr Aelodau i'w roi i fusnesau. Mae'n syml iawn: business.covid-19@gov.wales. Ac rydych chi'n iawn fod busnesau, yn enwedig yn y sector digwyddiadau, yn canfod nad oedd eu polisïau yswiriant yn ddigon manwl, nad oedd ganddynt ddigon o sicrwydd yswiriant i sicrhau eu bod yn gallu ymgeisio am hawliad llwyddiannus pe bai pandemig o'r math hwn yn digwydd. Y broblem sydd gennyf fi'n bersonol gyda busnesau yswiriant yn hyn o beth yw bod y print mân weithiau'n rhy fach i'w ddarllen, a bod tyllau amlwg y dylid tynnu sylw cwsmeriaid atynt wrth iddynt brynu eu polisïau yswiriant nad ydynt yn cael eu hamlygu. Rwy'n credu bod rôl yn y diwydiant yswiriant i gynnig ffyrdd mwy tryloyw o rannu gwybodaeth hanfodol gyda'u cwsmeriaid.
English: Thank you very much, Minister. And my apologies to those of you who'd indicated that you would want to have asked questions, but I have extended the time significantly on this statement.
Welsh: Diolch yn fawr, Weinidog. Ac rwy'n ymddiheuro i'r rhai ohonoch a oedd wedi nodi y byddech am ofyn cwestiynau, ond rwyf wedi ymestyn yr amser yn sylweddol ar y datganiad hwn.
English: We now move to a point of order. I have two points of order I have notice of. The first one is from Neil McEvoy.
Welsh: Symudwn yn awr at bwynt o drefn. Tynnwyd fy sylw at ddau bwynt o drefn. Daw'r cyntaf gan Neil McEvoy.
English: I have two points of order to raise, Deputy Presiding Officer. I've got two points of order to raise.
Welsh: Mae gennyf ddau bwynt o drefn i'w codi, Ddirprwy Lywydd. Mae gennyf ddau bwynt o drefn i'w codi.
English: Yes, I've just called you to speak.
Welsh: Ie, rwyf newydd alw arnoch i siarad.
English: Okay, thank you. The first one is maintenance of order, 13.9, where the Presiding Officer must call to order any Member who, point (iv), is guilty of unbecoming conduct or, point (v), is using disorderly or offensive language. I think it's pretty clear that most of us heard certain things said by the Minister earlier, but nothing at all was said. So, I'd like that flagged up. I'd like it dealt with in the next session, please, because I think it's very important that all AMs are treated equally. Moving on to the second point -
Welsh: Iawn, diolch. Y cyntaf yw cadw trefn, 13.9, lle mae'n rhaid i'r Llywydd alw i drefn unrhyw Aelod sydd, pwynt (iv), yn euog o ymddygiad amhriodol neu, pwynt (v), yn defnyddio iaith sy'n groes i'r drefn neu'n peri tramgwydd. Rwy'n credu ei bod yn eithaf clir fod y rhan fwyaf ohonom wedi clywed rhai pethau'n cael eu dweud gan y Gweinidog yn gynharach, ond ni chafodd unrhyw beth o gwbl ei ddweud. Felly, hoffwn i hynny gael ei nodi. Rwy'n gobeithio yr ymdrinnir â hynny yn y sesiwn nesaf, os gwelwch yn dda, oherwydd rwy'n credu ei bod yn bwysig iawn fod pob AC yn cael eu trin yn gyfartal. Gan symud ymlaen at yr ail bwynt -
English: Okay, thank you. Can I just, on that point, say that there is another point of order coming in on that, and that was not what you gave us notice of for your point of order? So, move to the point of order you gave me notice for, please.
Welsh: Iawn, diolch. A gaf fi, ar y pwynt hwnnw, ddweud bod pwynt arall o drefn yn cael ei gyflwyno ar hynny, ac nid dyna roesoch chi rybudd i ni yn ei gylch ar gyfer eich pwynt o drefn? Felly, symudwch at y pwynt o drefn y rhoesoch chi rybudd i mi yn ei gylch, os gwelwch yn dda.
English: Okay. It's Standing Order 12.56, which gives Members the right to put questions in formally to the First Minister and get a reply. I think it's ridiculous that the Presiding Officer is continuing to enact Standing Order 34.18, in order to end the need for the Welsh Government to take questions from Assembly Members, as well as other business. There is no public health issue in the Assembly meeting now, because we're meeting virtually from our homes. Therefore, there is no health issue, and therefore there is no need for us to have a different kind of agenda. We should be returning to full business. Westminster is sitting, the Scottish Parliament is sitting. We need to get the economy working towards getting out of this lockdown and we have to start our National Assembly working normally. And the Standing Orders being relied upon are simply not credible. There is no public health issue now, because we are sitting virtually, so we should have a normal agenda, and that's my point of order.
Welsh: O'r gorau. Rheol Sefydlog 12.56, sy'n rhoi'r hawl i'r Aelodau gyflwyno cwestiynau'n ffurfiol i'r Prif Weinidog a chael ateb. Rwy'n credu ei bod yn chwerthinllyd fod y Llywydd yn parhau i weithredu Rheol Sefydlog 34.18, er mwyn rhoi diwedd ar yr angen i Lywodraeth Cymru dderbyn cwestiynau gan Aelodau'r Cynulliad, yn ogystal â busnes arall. Nid oes problem iechyd y cyhoedd yng nghyfarfod y Cynulliad yn awr, oherwydd ein bod yn cynnal cyfarfodydd rhithwir o'n cartrefi. Nid oes unrhyw broblem iechyd felly, ac nid oes angen inni gael math gwahanol o agenda. Dylem fod yn dychwelyd at fusnes llawn. Mae San Steffan yn eistedd, mae Senedd yr Alban yn eistedd. Mae angen inni sicrhau bod yr economi'n gweithio tuag at roi'r gorau i'r cyfyngiadau symud a bod yn rhaid inni ddechrau cael ein Cynulliad Cenedlaethol i weithio fel arfer. Ac nid yw'r Rheolau Sefydlog y dibynnir arnynt yn gredadwy. Nid oes problem iechyd cyhoeddus yn awr oherwydd ein bod yn cynnal cyfarfodydd rhithwir, felly dylai fod gennym agenda arferol, a dyna fy mhwynt o drefn.
English: Thank you very much for that and thank you for the notice on that. Can we say that the Business Committee did agree and have done considerable work on this and we did agree that we would introduce Standing Order 34 in order to put our work and our workload there. We were the first Parliament, as you know, to sit virtually. In view of the fact that requirements around oral questions and questions was an issue that was discussed, it was decided that we would go for statements from Ministers in the area of public health that is now COVID-19, and that is still the case. However, just to reassure you that we are constantly - the Llywydd and the Business Committee - reviewing the situation and we will look at how we can return to a more packed agenda in future. Thank you. Point of order, then, Siân Gwenllian.
Welsh: Diolch yn fawr iawn am hynny a diolch ichi am roi rhybudd ar hynny. A gawn ni ddweud bod y Pwyllgor Busnes wedi cytuno ac wedi gwneud cryn dipyn o waith ar hyn, ac fe wnaethom gytuno y byddem yn cyflwyno Rheol Sefydlog 34 er mwyn rhoi ein gwaith a'n llwyth gwaith yno. Ni oedd y Senedd gyntaf, fel y gwyddoch, i gynnal cyfarfodydd rhithwir. O ystyried bod gofynion yn ymwneud â chwestiynau llafar a chwestiynau'n fater a drafodwyd, penderfynwyd y byddem yn mynd am ddatganiadau gan Weinidogion yn y maes iechyd y cyhoedd sydd bellach yn cael ei alw'n COVID-19, ac mae hynny'n dal i fod yn wir. Fodd bynnag, gallaf eich sicrhau ein bod yn adolygu'r sefyllfa'n barhaus - y Llywydd a'r Pwyllgor Busnes - a byddwn yn ystyried sut y gallwn ddychwelyd at agenda fwy llawn yn y dyfodol. Diolch. Pwynt o drefn, felly, Siân Gwenllian.
English: Thank you, Deputy Presiding Officer. There was an incident earlier this afternoon when we heard the Minister for health being insulting towards a fellow Member who was asking entirely valid questions in the name of scrutiny and of holding the Government to account. Has the Minister made a request to you to make a statement about that incident and will you look into this to see whether any rules or procedures relating to the Senedd and Plenary were contravened during that event?
Welsh: Diolch, Dirprwy Lywydd. Mi gawsom ni ddigwyddiad yn gynharach y prynhawn yma pan glywsom ni'r Gweinidog iechyd yn bod yn ddilornus o gyd-Aelod a oedd yn gofyn cwestiynau cwbl ddilys yn enw craffu ac yn enw galw'r Llywodraeth i gyfrif. Ydy'r Gweinidog wedi gwneud cais i chi i gael gwneud datganiad am y digwyddiad ac a wnewch chi ymchwilio i weld a dorrwyd unrhyw reolau neu drefniadau yn ymwneud â'r Senedd a'r Cyfarfod Llawn yn sgil y digwyddiad hwnnw?
English: Can I thank the Member for that point of order? As you realise, working virtually, it is quite difficult and I'm not aware, and the Presiding Officer may have had contact. However, we will review the situation and we will come back to you. But thank you very much for raising that and for giving us notice of it - I appreciate that. But we will return to that, and if there is anything to inform the Plenary of, we certainly will do that in normal circumstances. Diolch.
Welsh: A gaf fi ddiolch i'r Aelod am y pwynt o drefn hwnnw? Fel y sylweddolwch, mae gweithio'n rhithwir yn eithaf anodd ac nid wyf yn ymwybodol, ac efallai fod y Llywydd wedi cysylltu. Fodd bynnag, byddwn yn adolygu'r sefyllfa ac fe ddown yn ôl atoch. Ond diolch yn fawr iawn am godi hynny ac am ein hysbysu yn ei gylch - rwy'n gwerthfawrogi hynny. Ond byddwn yn dychwelyd at hynny, ac os oes unrhyw beth i roi gwybod i'r Cyfarfod Llawn yn ei gylch, byddwn yn sicr o wneud hynny mewn amgylchiadau arferol. Diolch.
English: Okay. I'll move on to my question to Kirsty Williams. Now, it is clear that any decisions that need to be taken on reopening schools would have to be made in the context of all of the other issues that the Welsh Government has to take into account. And it is entirely clear that the approach of Government towards testing hasn't been sufficiently developed for us to even start to think about removing restrictions. So, wouldn't it be dangerous, if truth be told, to start to discuss reopening schools when we haven't had the necessary testing in place for the majority of the population? And doesn't it convey a mixed message that we're starting to relax some of these restrictions when, in reality, the restrictions are still in place and still need to be in place robustly?
Welsh: Iawn. Gwnaf ofyn fy nghwestiwn, felly, i Kirsty Williams. Mae'n amlwg bod unrhyw benderfyniadau sydd angen eu gwneud ynglŷn ag ailagor ysgolion yn gorfod cael eu gwneud yng nghyd-destun y pethau eraill mae Llywodraeth Cymru yn gorfod meddwl amdanyn nhw. Ac mae'n hollol glir nad ydy dulliau profi'r Llywodraeth wedi cael eu datblygu'n ddigonol inni fod hyd yn oed yn dechrau meddwl am godi cyfyngiadau. Felly, onid ydy o'n beth peryglus, mewn gwirionedd, i ddechrau trafod agor ysgolion pan nad ydym ni wedi cael y profi yn iawn drwy drwch y boblogaeth? Ac onid ydy o'n rhoi neges gymysg ein bod ni'n dechrau slacio rhai o'r cyfyngiadau yma, lle, mewn gwirionedd, mae'r cyfyngiadau yn dal yna ac yn dal angen bod yna'n gadarn?
English: Since yesterday, the Welsh Government has started publishing data on the number of schools that are open, the number of children attending those schools and the number of staff involved, and they have been making this information available as per capita of the population. On average, I think it's 1 per cent of the children of Wales that actually attend these locations, and some 5 per cent of the staff. So, can you analyse those figures a little further? Can you tell us how many children, according to this data, are children of key workers, and how many are vulnerable children?
Welsh: Ers ddoe, mae Llywodraeth Cymru wedi dechrau cyhoeddi data ynglŷn â nifer yr ysgolion sydd ar agor, nifer y plant sydd yn mynychu'r ysgolion, a'r staff, ac wedi bod yn cyflwyno'r wybodaeth yma fel canran o'r boblogaeth. Dwi'n credu mai, ar gyfartaledd, tua 1 y cant o blant Cymru sydd yn mynychu'r lleoliadau, a tua 5 y cant o'r staff. Fedrwch chi ddadansoddi'r ffigurau yna ymhellach? Fedrwch chi ddweud wrthym ni faint o blant, yn y data yma, sydd yn blant i weithwyr allweddol, a faint sydd yn blant agored i niwed?
English: Okay. I'm sure we'll return to that point a little later on. How much confidence do you therefore have that the arrangements are effective in terms of the safety of staff and children at these locations?
Welsh: Iawn. Dwi'n siŵr y byddwn ni'n dod yn ôl at y pwynt yna mewn ychydig. Faint, felly, o hyder sydd gennych chi bod y trefniadau yn effeithiol o ran diogelwch y staff a'r plant yn y lleoliadau hyn?
English: As I mentioned earlier, testing is crucially important in dealing with this crisis. So, how many school staff have been tested for COVID because they may have experienced symptoms and so on? And how many of those have tested positive?
Welsh: Fel roeddwn i'n sôn yn gynharach, mae profi yn allweddol gyda delio hefo'r argyfwng yma. Faint o staff ysgol sydd wedi cael profion ar gyfer COVID honedig oherwydd eu bod nhw wedi cael symptomau ac yn y blaen? A faint o'r rheini sydd wedi profi'n bositif?
English: Okay. And the final question from me on this: how important is testing going to be in this next phase, as you start to think about relaxing restrictions?
Welsh: Iawn. A'r cwestiwn olaf gen i, felly, ar hyn ydy: pa mor bwysig ydy'r profi'n mynd i fod rŵan yn y cyfnod nesaf, wrth i chi ddechrau meddwl am lacio'r cyfyngiadau?
English: No, I will just follow the report.
Welsh: Na, mae'n iawn - jest dilyn yr adroddiad.
English: Like Suzy, I've received a number of e-mails on these issues. As you mentioned, this is a policy issue and therefore for other committees to deal with.
Welsh: Yr un peth â Suzy - dwi hefyd wedi derbyn nifer helaeth o e-byst ynglŷn â'r mater hyn, ac, fel dŷch chi wedi crybwyll, mater polisi ydy hwn ac i bwyllgorau eraill.
English: Just to add that, of course, this is a policy issue and so it's a matter for other committees to deal with. But there are major powers that could be implemented by Government here, so I do think that this committee does have a role in ensuring, through the scrutiny process, that the Government is conducting itself as we would wish them to do in this circumstance.
Welsh: Dim ond un ychwanegol - wrth gwrs, mater o bolisi ydy hwn ac felly mater i bwyllgorau eraill, ond hefyd, wrth gwrs, mae yna bwerau mawr y gellid eu cael a'u gweithredu gan Lywodraeth fel hyn, ac felly dwi'n credu bod gan y pwyllgor yma hefyd rôl i sicrhau yn y broses graffu fod y Llywodraeth yn ymddwyn fel y buasem ni'n dymuno iddyn nhw fod yn ymddwyn.
English: I would agree with Suzy and, in addition to that, I would also mention that, on issues around mental health and care services, of course, those are policy issues, but there is concern out there - and I've received a number of comments from people who are concerned - about losing the powers already in this legislation, the loss of rights. Everyone understands that we're in a state of crisis, but they are also concerned about the whole area of mental health and in particular in the field of care.
Welsh: [ Anghlywadwy.] - efo Suzy ac, ar ben hynny hefyd, grybwyll, yn y materion yma ynglŷn ag iechyd meddwl a gwasanaethau gofal, wrth gwrs, materion polisi ydy'r rheini ond, wrth gwrs, mae yna bryder allan yn fanna - a dwi wedi derbyn sawl sylw - gyda phobl yn poeni ynglŷn â cholli'r grymoedd sydd yn y ddeddfwriaeth yma eisoes. Hynny yw, colli hawliau. Mae pawb yn deall ein bod ni mewn stad o argyfwng, ond maen nhw hefyd yn pryderu, yn enwedig ynglŷn â'r holl faes iechyd meddwl ac, yn benodol, yn y maes gofal.
English: I would agree with Suzy's comments because, of course, many of us are concerned about these freezing powers and their impact on our Senedd. I'm pleased to see that they haven't yet been used but, of course, we're at an early stage in the process. But, the concern remains in terms of freezing our powers; we may then lose powers from the Senedd, but that is a policy issue more than a matter for this committee, perhaps.
Welsh: Ie, buaswn i'n cytuno efo beth mae Suzy wedi'i ddweud achos, wrth gwrs, mae nifer ohonom ni'n pryderu ynglŷn â'r pwerau yma i rewi ein pwerau ni yn y Senedd. Ac ie, dwi'n falch o weld nad ydyn nhw ddim wedi cael eu defnyddio eto ond, wrth gwrs, dŷn ni'n gynnar yn y broses, yn amlwg, fel rydym yn gweld. Ond, mae'r amheuaeth ac mae'r pryder yn dal i aros; o rewi ein pwerau ni, o bosibl byddwn ni yn colli pwerau o'r Senedd hefyd, ond mater polisi yw hynny efallai yn fwy na mater i'r pwyllgor yma.
English: Good afternoon and a warm welcome to this Plenary session. Before we formally begin, may I ask you to take account of a few issues? This is a Plenary meeting held by video-conference in accordance with the Standing Orders of the National Assembly for Wales, and it constitutes proceedings of the Assembly for the purposes of the Government of Wales Act 2006. Some of the provisions of Standing Order 34 will apply for today's Plenary meeting, and these are noted on your agenda. I wish to remind Members that Standing Orders relating to order in Plenary meetings apply to this meeting and also the new time limits on the length of questions that have been applied to this meeting, as communicated to Members yesterday. Before we move to our agenda, I wish to deal with two points of order. The first on unparliamentary language. A point of order was raised at the end of Wednesday's Plenary meeting regarding off-camera comments made by the Minister for Health and Social Services. I wish to call on the Minister to contribute at this point - Vaughan Gething.
Welsh: Prynhawn da. Croeso, bawb, i'r Cyfarfod Llawn. A chyn i ni ddechrau'n ffurfiol, gaf i ofyn ichi nodi ychydig o bwyntiau? Mae hwn yn Gyfarfod Llawn a gynhelir drwy gynhadledd fideo yn unol â Rheolau Sefydlog y Cynulliad Cenedlaethol, ac yn gyfystyr â thrafodion y Cynulliad at ddibenion Deddf Llywodraeth Cymru 2006. Bydd rhai o ddarpariaethau Rheol Sefydlog 34 yn gymwys ar gyfer y Cyfarfod Llawn heddiw, ac mae'r rhain wedi'u nodi ar eich agenda chi. Dwi eisiau atgoffa Aelodau fod y Rheolau Sefydlog yn ymwneud â threfn yn y Cyfarfod Llawn yn gymwys i'r cyfarfod yma a hefyd am y cyfyngiadau amser ar hyd cwestiynau sydd wedi eu cyflwyno ar gyfer y cyfarfod heddiw, fel yr hysbyswyd yr Aelodau amdanynt ddoe. Cyn cychwyn ar yr agenda, dwi eisiau delio gyda dau bwynt o drefn. Y cyntaf ar iaith anseneddol. Codwyd pwynt o drefn ar ddiwedd y Cyfarfod Llawn ddydd Mercher diwethaf ynghylch sylwadau a gafodd eu gwneud oddi ar y camera gan y Gweinidog Iechyd a Gwasanaethau Cymdeithasol. Dwi eisiau galw ar y Gweinidog i gyfrannu ar y pwynt yma - Vaughan Gething.